stanford-oval/wikipedia huggingface dataset:
Robert Altmanin huonot vitsit

| Robert Altmanin huonot vitsit> A Prairie Home Companion |
| --- | --- |

Ohjaaja:  Robert Altman
Käsikirjoittaja:  Garrison Keillor
Tuottaja:   Robert Altman  Wren Arthur  Joshua Astrachan  Tony Judge  David Levy 
Säveltäjä:  Richard Dworsky
Kuvaaja:  Edward Lachman
Leikkaaja:  Jacob Craycroft
Pääosat:   Garrison Keillor  Woody Harrelson  L. Q. Jones  Tommy Lee Jones  Kevin Kline  Lindsay Lohan  Virginia Madsen  John C. Reilly  Maya Rudolph  Meryl Streep  Lily Tomlin 
Valmistustiedot
Valmistusmaa:  Yhdysvallat
Levittäjä:  Picturehouse Netflix
Ensi-ilta:  2006
Kesto:  108 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Robert Altmanin huonot vitsit (A Prairie Home Companion) on Robert Altmanin ohjaama, hänen viimeisekseen jäänyt elokuva vuodelta 2006.
Elokuva kertoo pitkäaikaisen, elävän yleisön edessä toteutetun radion kantrimusiikishown esiintyjistä ja maailmasta. Käsikirjoituksen teki show’n vetäjä, kirjailija Garrison Keillor.
Näyttelijät

| 0 | 1 | 2 |
| --- | --- | --- |
|  Woody Harrelson  | … |  Dusty   |
|  Tommy Lee Jones  | … |  Axeman   |
|  Garrison Keillor  | … |  G.K.   |
|  Kevin Kline  | … |  etsivä Guy Noir   |
|  Lindsay Lohan  | … |  Lola Johnson   |
|  Virginia Madsen  | … |  vaarallinen nainen   |
|  John C. Reilly  | … |  Lefty   |
|  Maya Rudolph  | … |  Molly   |
|  Meryl Streep  | … |  Yolanda Johnson   |
|  Lily Tomlin  | … |  Rhonda Johnson   |
Lähde:
Käännös suomeksi
Rebildin kunta

| Rebildin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Pohjois-Jyllannin alue
Keskustaajama:  Støvring
Hallinto:  
 – Pormestari:  Anny Winther
Pinta-ala:  
 – Kokonaispinta-ala:  621,3 km²
Väkiluku:  30 208
 – Väestötiheys:  48,6 as./km²
 
 www.rebild.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Rebild on Pohjois-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 30 208 asukasta, ja sen pinta-ala oli 621,3 neliökilometriä. Kunnan keskustaajama on nimeltään Støvring.
Kunta syntyi 1. tammikuuta 2007 Tanskan kuntauudistuksen seurauksena, kun aiemmat Nøragerin, Skørpingin ja Støvringin kunnat yhdistyivät.
Aiheesta muualla

Kuvia tai muita tiedostoja aiheesta Rebildin kunta Wikimedia Commonsissa
Rebildin kunnan kotisivut (tanskaksi)
Risti (täsmennyssivu)

Risti tarkoittaa seuraavia:
risti, kuvio ja symboli
risti (†) ja kaksoisristi (‡), typografiset merkit
risti, heraldinen kuvio
risti, ristiinnaulitsemisessa käytetty teloitusväline
risti, kristinuskon tunnus
risti, Kristuksen risti pyhäinjäännöksenä
risti, kuvaannollisesti (varsinkin uskonnollisessa kielessä): kärsimys, vaiva, ahdistus tai sellaisen aiheuttaja
risti, kuvaannollisesti: kristinusko, kristillinen kirkko
risti, hautaristi
risti, ristinpäivä, vanhoja kristillisiä juhlapäiviä
risti, joskus sama kuin rasti, X:n muotoinen merkintä
risti, pelikorttien maa
Risti, pienkauppala Virossa.
risti, nuottikirjoituksessa käytettävä ylennysmerkki, #
Risti, kylä Liperissä
risti, ristin muotoisia kunniamerkkejä, esimerkiksi:
Mannerheim-risti
Vapaudenristi
risti, hevosen ristiselkää vastaava osa
Risti, Enochian Crescentin albumi vuodelta 2013.
Raimo Kangro

Raimo Kangro (21. syyskuuta 1949 Tartto – 4. helmikuuta 2001 Ruila) oli virolainen säveltäjä.
Elämä ja ura

Kangro valmistui Tarton musiikkilukiosta, jossa hänen instrumenttinaan oli piano, ja vuonna 1973 Tallinnan valtionkonservatoriosta, jossa oli Jaan Räätsin ja Eino Tambergin sävellysoppilas. Kangro toimi vuosina 1975–1976 musiikillisena johtajana Viron televisiossa, vuosina 1977–1985 neuvonantajana Viron säveltäjäliitossa ja vuosina 1993–2000 Viron musiikkijärjestön johtajana. Vuonna 2000 hän sai nimityksen Viron säveltäjäliiton varapuhemieheksi ja kuolinvuonnaan (2001) johtajaksi. Hän toimi kuolemaansa saakka myös yhtenä Viron musiikkipäivät -festivaalin taiteellisista johtajista.
Kangro opetti vuosina 1989–2001 Viron musiikkiakatemian sävellysosaston henkilökunnan jäsenenä ja sai vuonna 1995 nimityksen sen avustavaksi professoriksi. Hänen oppilaitaan olivat Tõnu Kõrvits, Tõnis Kaumann, Timo Steiner ja Ülo Krigul.
Kangro oli Viron säveltäjäliiton jäsen vuodesta 1973. Hän sai lukuisia tunnustuksia, kuten Viron sosialistisen neuvostotasavallan taiteiden kunniatyöläisen arvon (1984), Viron sosialistisen neuvostotasavallan musiikin vuosipalkinnon (1978, 1988), Viron sosialistisen neuvostotasavallan valtionpalkinnon (1982), Viron valtion kulttuuripalkinnon (1996), Harjumaan kulttuurirahaston vuosipalkinnon (1988) ja Viron kulttuurirahaston musiikkirahaston palkinnon (1996, 1998, 2000). Vuonna 2001 Kangro sai postuumisti Viron tasavallan Valkoisen Tähden ritarikunnan neljännen luokan ansiomerkin.
Kangro oli naimisissa Leelo Tungalin kanssa, ja Kirke ja Maarja Kangro ovat hänen tyttäriään. Kangrolta leikattiin kaulan seudulta kasvain vuonna 2000, mutta hänen kuolemansa seuraavana vuonna oli äkillinen. Hänet haudattiin Tallinnan Metsakalmistuun.
Rauni Magga Lukkari

| Rauni Magga Lukkari |
| --- | --- |
 Rauni Magga Lukkari vuonna 2014.
Henkilötiedot
Syntynyt: 30. syyskuuta 1943 (ikä 81) Utsjoki
Kansalaisuus:  suomalainen
Ammatti:  kirjailija
Kirjailija
Tuotannon kieli: saame
Aiheesta muualla
Löydä lisää kirjailijoitaKirjallisuuden teemasivulta
Rauni Magga Lukkari (s. 30. syyskuuta 1943 Utsjoki) on saamelainen runoilija ja kääntäjä. Hän kirjoittaa pohjoissaameksi.
Lukkari syntyi Utsjoen Vetsikossa, mutta on asunut yli 20 vuotta Norjan puolella Tromssassa.
Tuotanto > Kirjat

Jieŋat vulget (1980)
Báze dearvan, Biehtar (1981)
Losses beaivegirji (1986)
Mu gonagasa gollebiktasat (1991)
Čalbmemihttu (1995)
Árbeeadni (1996)
Dearvvuođat (1999)
Tuotanto > Käännökset

Laila Stien: Olle P ja imas beaivvás (1991)
Einar Bragi: Vaikke jiehkki jávkkodivccii (1998)
Marion Palmer: Utsatte strök/Rasis guovllut (1999)
Kati-Claudia Fofonoff: Eana áđai nuppebeliid (2000)
Dás álget johtolagat. Barents guovllu antologia (2001, käännös: Jovnna-Ánde Vest, Rauni Magga Lukkari ja Petter Johanas Lukkari)
Riina Katajavuori: Gii halla (2004, käännös: Rauni Magga Lukkari ja Petter Johanas Lukkari)
Edith Södergran: Manin munnje eallin addui (2004, käännös: Rauni Magga Lukkari ja Petter Johanas Lukkari)
Robert Alton Harris

| Robert Alton Harris |
| --- | --- |
 Robert Alton Harris vuonna 1990.
Henkilötiedot
Syntynyt: 15. tammikuuta 1953 Fort Bragg, Pohjois-Carolina, Yhdysvallat
Kuollut: 21. huhtikuuta 1992 (39 vuotta) San Quentin State Prison, Kalifornia, Yhdysvallat (teloitettu)
Kansalaisuus:   Yhdysvallat
Muut tiedot
Rikokset:  murha, kidnappaus, murtovarkaus, varkaus
Uhrit:  John Mayeski, Michael Baker
Rangaistus:  kuolema (6. maaliskuuta 1979)
Robert Alton Harris (15. tammikuuta 1953 – 21. huhtikuuta 1992) oli yhdysvaltalainen rikollinen ja tuomittu murhaaja, joka teloitettiin San Quentinin kaasukammiossa. Kyseessä oli ensimmäinen kuolemantuomion täytäntöönpano Kalifornian osavaltiossa 25 vuoteen.
Harris sieppasi ja murhasi 5. heinäkuuta 1978 16-vuotiaat John Mayeskin ja Michael Bakerin yhdessä veljensä Danielin kanssa. Murhat tehtyään kaksikko suoritti varastetulla autolla pankkiryöstön. Harris tuomittiin kuolemaan kahdesta murhasta 6. maaliskuuta 1979, mutta veli selvisi määräaikaisella vankeusrangaistuksella kidnappauksesta. Harrisilla oli aiempaa rikollista taustaa.
Harris nautti viimeiseksi ateriakseen Kentucky Fried Chickenin pikaruokaa, kaksi Dominos’in pizzaa sekä jäätelöä. Hänet teloitettiin ja julistettiin kuolleeksi 6:21 aamulla. Hänen viimeiset sanansa olivat you can be a king or a street sweeper, but everyone dances with the grim reaper.
Aiheesta muualla

Kuvia tai muita tiedostoja aiheesta Robert Alton Harris Wikimedia Commonsissa
Rakkaus ei sula sateessa

| Rakkaus ei sula sateessa> The Goodbye Girl |
| --- | --- |

Ohjaaja:  Herbert Ross
Käsikirjoittaja:  Neil Simon
Perustuu:  Neil Simonin näytelmään
Tuottaja:  Ray Stark
Säveltäjä:  Dave Grusin
Kuvaaja:  David Walsh
Leikkaaja:   Margaret Booth  John F. Burnett 
Tuotantosuunnittelija:  Albert Brenner
Pukusuunnittelija:  Ann Roth
Lavastaja:  Jerry Wunderlich
Erikoistehosteet:  Al Griswold
Pääosat:   Richard Dreyfuss  Marsha Mason 
Valmistustiedot
Valmistusmaa:  Yhdysvallat
Tuotantoyhtiö:   Warner Bros.  MGM Metro-Goldwyn-Mayer Pictures  Rastar Productions 
Levittäjä:  Warner Bros. Netflix
Ensi-ilta:  1977, 1978
Kesto:  111 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rakkaus ei sula sateessa (The Goodbye Girl) on Neil Simonin käsikirjoittama ja Herbert Rossin ohjaama yhdysvaltalainen romanttinen draamakomedia vuodelta 1977. Sen naispääosaa esittää Simonin tuolloinen vaimo Marsha Mason. Miespääosan esittäjä Richard Dreyfuss sai roolistaan parhaan miespääosan Oscar-palkinnon ja myös Golden Globen. Elokuva tuotti Oscar-ehdokkuudet neljässä muussakin sarjassa (paras elokuva, naispääosa, naissivuosa ja alkuperäiskirjoitus) ja kolme muuta Golden Globe -palkintoa (paras musikaali- tai komediaelokuva, paras naispääosa ja paras käsikirjoitus).
Juoni

Paula McFadden (Mason) on työtön tanssija ja pikkuvanhan tytön Lucyn (Quinn Cummings) yksinhuoltajaäiti New Yorkissa. Hänen näyttelijänä toimiva miesystävänsä jättää hänet ja lähtee Italiaan näytelläkseen Bernardo Bertoluccin elokuvassa. Mies ei ole kertonut vuokranneensa Paulan ja Lucyn käyttämän asunnon eteenpäin Chicagosta tulevalle miesnäyttelijälle Elliotille (Dreyfuss). Paula ja Lucy joutuvat jakamaan kahden makuuhuoneen asunnon Elliotin kanssa ja yrittävät opetella sietämään häntä, vaikka mies kulkee alasti, soittaa kitaraa yöllä, meditoi suitsukkeineen aamuisin, tuo naisia huoneeseensa ja masentuu saatuaan surkeat arvostelut Shakespeare-roolistaan. Kun näytelmän esitykset lopetetaan pian yleisökadon vuoksi, työttömäksi jäävästä Elliotista tulee rakastettavan hyväntuulinen, ja Paula ja Elliot rakastuvat. Elliot saa roolin länsirannikon Seattlessa kuvattavasta elokuvasta, ja melkein jo näyttää siltä, että Paula menettää tämänkin näyttelijämiehen.
Näyttelijöitä

| 0 | 1 | 2 |
| --- | --- | --- |
|  Richard Dreyfuss  | … |  Elliot Garfield   |
|  Marsha Mason  | … |  Paula McFadden   |
|  Quinn Cummings  | … |  Lucy McFadden   |
|  Paul Benedict  | … |  Mark   |
|  Barbara Rhoades  | … |  Donna   |
|  Theresa Merritt  | … |  rouva Crosby   |
|  Michael Shawn  | … |  Ronnie   |
|  Patricia Pearcy  | … |  Rhonda   |
|  Gene Castle  | … |  kartantekijä   |
|  Daniel Levins  | … |  tanssiohjaaja   |
|  Marilyn Sokol  | … |  Linda   |
|  Anita Dangler  | … |  rouva Morganweiss   |
|  Victoria Boothby  | … |  rouva Bodine   |
Arvioita

Helsingin Sanomien Helena Ylänen kirjoitti ensi-ilta-arviossaan 1978 elokuvan olevan ajatuksiltaan ja kieleltään kankea, mutta silti monesti hauska ja ammattitaitoisesti tehty romanttinen hömpötys. Tv-esityksen alla 32 vuotta myöhemmin Iltalehden Jyrki Laelma luonnehti elokuvaa sen tunnettujen tekijöiden pienimuotoiseksi tuotannoksi, joka toimii Masonin ja Dreyfussin hahmojen välisten yhteenottojen varassa.
Aiheesta muualla

Rakkaus ei sula sateessa Internet Movie Databasessa (englanniksi)
Ricky Walden

Ricky Walden
Ricky Walden (s. 11. marraskuuta 1982) on englantilainen snooker-ammattilainen, joka kuitenkin asustaa Walesissa. Walden on vuodesta 2005 lähtien ollut tasaisesti 48 parhaan joukossa ammattilaisten ranking-listalla. Uransa parhaaseen saavutukseen Walden on yltänyt vuoden 2008 Shanghai Masters-turnauksessa Kiinassa, jossa hän eteni aina finaaliin ja voittoon saakka.
Ura

Ricky Walden aloitti ammattilaisuransa vuonna 2000. Vuonna 2001 hän saavutti alle 21-vuotiaiden maailmanmestaruuden.
Kaudella 2004/2005 Walden antoi ensimmäisiä näyttöjään pelikyvyistään nousemalla kauden aikana jopa 30 sijaa ranking-listalla. Tällä kaudella hän saavutti myös uransa ensimmäisen neljännesfinaalipaikan China Open-turnauksessa, johon päästäkseen hän oli joutunut pelaamaan kaikki karsintakierrosten ottelut. Toisaalta 16 parhaan joukossa hän sai luovutusvoiton Steve Davisilta, joka oli loukkaantunut turnauksen alla . Tällä kaudella hän voitti kahdesti kaksinkertaisen maailmanmestarin John Higginsin sekä saavutti myös paikan 16 parhaan joukossa ammattilaiskiertueen toiseksi suurimmassa ranking-turnauksessa UK Championship.
Kauden 2005/2006 parhaaksi saavutukseksi jäi nousu 16 parhaan joukkoon China Open-turnauksessa, jossa hän pudotti pitkään huipulla pelanneen Stephen Maguiren jatkosta. Walden keräsi tasaisesti pisteitä pysytellen ranking-listalla 48 parhaan joukossa.
Kausi 2006/2007 ei myöskään sujunut yhtä nousujohteisesti kuin kausi 2004/2005, mutta pääsy Maplin UK Championship-turnauksen päätösvaiheeseen ja maailmanmestaruusturnauksen viimeiselle karsintakierrokselle olivat kuitenkin kohtalaisesti ranking-pisteitä tuovia saavutuksia.
Kausi 2007/2008 sujui edeltäjiensä malliin. Walden pysytteli tasaisesti 48 parhaan joukossa ranking-listalla, saavuttaen uransa parhaan sijoituksen 35 ranking-listalla seuraavaksi kaudeksi. Kauden paras saavutus oli John Parrotin lyöminen London Royal Watches Grand Prix-turnauksen viimeisellä karsintakierroksella.
Kausi 2008/2009 käynnistyi Waldenin osalta nousujohteisesti. Avausturnaus Northern Ireland Trophyssa hän putosi viimeisellä karsintakierroksella, mutta Shanghai Masters-turnauksessa hän nousi mustana hevosena finaaliin ensimmäistä kertaa uransa aikana. Hieman aikaisemmin Walden oli voittanut Pro/Am-turnauksen Belgium Open, joten hänen tiedettiin olevan hyvässä pelivireessä. Pääsy finaaliin vaati vakuuttavia voittoja, sillä viimeiseltä karsintakierrokselta lähtien hän pudotti pitkään huipulla pelanneen Ian McCullochin, seitsenkertaisen maailmanmestarin Stephen Hendryn, top 16-pelaajan Neil Robertsonin, kuusikertaisen maailmanmestarin Steve Davisin sekä kaksi viime kautta kovassa vireessä pelanneen Mark Selbyn. Neljännesfinaaliottelussaan Davisia vastaan Walden teki 139 pisteen lyöntisarjan. Lisäksi hän oli sekä Robertsonia että Selbyä vastaan 1-4 tappioasemassa . Waldenin finaalisaavutus ei jätä mitään arvailujen varaan, sillä finaalissa kaatui ranking-listan selkeä ykköspelaaja Ronnie O'Sullivan erin 10-8. Walden pääsi myös turnauksen päätösvaiheeseen seuraavassa London Royal Watches Grand Prix-turnauksessa, mutta Ryan Day esti hänen aikeensa toisesta turnausvoitosta 32 parhaan joukossa.
Vuonna 2008 hän voitti Sangsom 6-Reds International-turnauksen finaalissa Stuart Binghamin erin 8-3. Turnaus ei ole ammattilaiskiertueen turnaus, ja erikoista tässä on se, että 15 punaisen pallon sijaan pöydällä on vain 6 punaisen pallon pakka.
Turnausvoitot > Ranking-turnaukset

Roewe Shanghai Masters 2008
Wuxi classic 2012
International Championship 2014
Turnausvoitot > Muut turnaukset

Belgium Open 2008
Samson 6-Reds International 2008
Tilastot

| 0 | 1 | 2 |
| --- | --- | --- |
 RICKY WALDEN: 
| Ranking-turnausvoitot | 1 | 2008 |
| Ranking-turnausten finaalit | 1 | 2008 |
| Korkein ranking-sijoitus | 35 | 2008/2009 |
| Suurin lyöntisarja | 147 | PTC10 (2011) |
| Yli 100 pisteen lyöntisarjat | 261 |  |
Rehakka (järvi)

| Rehakka |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala
Koordinaatit:  60°50′42″N, 24°30′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Haapajärveen 
Järvinumero:  35.882.1.004
Mittaustietoja
Pinnankorkeus:  80,9 m 
Rantaviiva:  7,09805 km  
Pinta-ala:  1,61544 km²  
Tilavuus:  0,00569088 km³  
Keskisyvyys:  3,52 m  
Suurin syvyys:  11,26 m  
Saaria:  1 
 fiRehakka 
Rehakka  on Kanta-Hämeessä Janakkalassa Rehakan kylässä sijaitseva järvi.
Maantietoa

Järvi sijaitsee Haapajärven vieressä. Sen pinta-ala on 162 hehtaaria ja se on 2,4 kilometriä pitkä ja 1,0 kilometriä leveä. Järvi on pyöreäpiirteinen lukuun ottamatta luoteispäässä olevaa 500 metriä pitkää Saaripellonniemeä eli Irjalanniemeä . Sen sivuilla sijaitsevat Irjalanlahti ja Nuoranlahti. Järvenselällä sijaitsee nimetön luotomainen saari, jonka pinta-ala on 30 aaria. Sen keskisyvyys on 3,5 metriä ja suurin syvyys on 11,3 metriä. Syvin kohta sijaitsee järvenselällä keskellä järveä. Järven tilavuudeksi on luotaamalla saatu 5,7 miljoonaa kuutiometriä. Sen rantaviivan pituus on 7,1 kilometriä ja sen rannat ovat puoliksi metsämaata ja puoliksi peltoa. Monen metsäisen rannan takana on kuitenkin peltomaata. Järven lähiympäristössä sijaitsee kymmenen maatilaa ja sen rannoille on rakennettu yli 30 vapaa-ajan asuntoa. Niille johtaa tiet yhdystieltä 2873 tai siitä haarautuvilta kyläteiltä.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Haapajärven alue kuuluu. Järven vedenpinnan korkeus on 80,9 metriä mpy. ja se laskee 100 metriä pitkää kanavaa pitkin Haapajärveen, jonka vedenpinnan korkeus on sama. Rehakkaan laskee idästä Joutjärven laskuoja ja kaakosta Mustalammin, Valkealammin, Nielulammin ja Huistilammin yhteinen laskuoja. Muut tulo-oja ovat pääasiassa lyhyitä metsäojia.
Historiaa

Vuoden 1855−1856 Kalmbergin kartastossa järven nimi kirjoitettiin ”Rehakanjärvi”. Tuolloin sen itärannassa sijaitsi Rehakan kylä ja muilla rannoilla oli neljä torppaa. Monet rannat oli raivattu niittymaiksi ja kylässä oli laaja peltomaa. Janakkalasta alkava tie kulki kylän läpi.
Revel (Haute-Garonne)

| Revel |
| --- | --- |

 vaakuna
 Revel
 Koordinaatit: 43°27′34″N, 2°00′17″E 
Valtio:  Ranska
Alue:  Languedoc-Roussillon-Midi-Pyrénées
Departementti:  Haute-Garonne
Arrondissementti:  Toulouse
Pinta-ala:  
 – Kokonaispinta-ala:  35,3 km²
Väkiluku (2013):  9 364
 – Väestötiheys:  265,2 as./km²
 
 Kunnan kotisivut 
Infobox OKVirheellinen NIMI-arvo: 
Revel on kunta Lounais-Ranskassa Haute-Garonnen departementissa Languedoc-Roussillon-Midi-Pyrénées'n alueella.
Nähtävyyksiä

Revel on linnoitettu bastide-kaupunki, jonka Filip VI rakennutti 1300-luvulla. Kaupungin sydämessä on puupilareiden reunustama keskushalli ja sen kellotorni.
Kunnan alueella oleva järvi Lac de Saint-Ferréol on padottu 1600-luvulla Canal du Midin kanavan rakennustöiden yhteydessä. Järvi on osa kanavan vesijärjestelmää. Järvi on myös suosittu vapaa-ajanviettopaikka.
Aiheesta muualla

Kuvia tai muita tiedostoja aiheesta Revel (Haute-Garonne) Wikimedia Commonsissa
Robert Ven

| Robert Ven |
| --- | --- |
 Robert Ven (2015)
Henkilötiedot
Syntynyt: 23. elokuuta 1990 Janakkala
Kansalaisuus:   Suomi
Uran tiedot
Laji:  soutu
Seura:  Hämeenlinnan soutajat
Valmentaja:  Ilona Hiltunen & Tiina Ven
 Tietolaatikko päivitetty 17. joulukuuta 2014 
Robert Ven (s. 23. elokuuta 1990 Janakkala) on suomalainen soutaja, joka edustaa seuratasolla Hämeenlinnan soutajia. Ven kilpailee yksikössä. Hänen valmentajinaan toimivat Ilona Hiltunen ja Tiina Ven.
SM-kisoissa Ven on saavuttanut yksikkösoudussa kultaa vuosina 2011 ja 2013–2020, hopeaa vuonna 2012 ja pronssia vuonna 2010. Nuorten SM-kultaa hän voitti vuosina 2009–2012. Ven osallistui kolme kertaa nuorten MM-kisoihin, joista hänen paras sijoituksensa on 13. sija vuonna 2011.
EM-kilpailuissa Venin paras sijoitus on 8. sija yksikkösoudusta vuodelta 2016. MM-kisoissa Ven sijoittui yksiköllä 15. sijalle vuosina 2015 ja 2018. Maailmancupin osakilpailussa Venin paras sijoitus on kolmas, jonka hän saavutti Plovdivin osakilpailussa Bulgariassa vuonna 2019.
Venin perheessä on useita soutajia. Hänen isänsä on soutaja Livinus Ven, joka kilpaili soudun MM-kisoissa 1985 edustaen Belgiaa. Venin äiti on myös soutanut. Venin isoäiti Maire Ven (o.s. Lumistola) edusti Suomea Jugoslavian EM-kisoissa ja belgialainen isoisä Livien Ven kilpaili soudussa Melbournen olympialaisissa 1956.
Aiheesta muualla

Robert Venin kotisivut
Singaporen Grand Prix 2019

|  Singaporen Grand Prix 2019  |
| --- | --- |
 15. osakilpailu 21 osakilpailusta kaudella 2019. 

Päivämäärä:  22. syyskuuta 2019
Rata:  Marina Bay Street Circuit
Sijainti:  Marina Bay, Singapore
Ratatyyppi:  Katurata
Radan pituus:  5,063 km
Kilpailun pituus:  61 kierrosta, 308,706 km
Sää:   Selkeä
Paalupaikka
Kuljettaja:   Charles Leclerc   (Ferrari)
Paaluaika:  1.36,217
Palkintokoroke
Voittaja:   Sebastian Vettel   (Ferrari)
Toinen:   Charles Leclerc   (Ferrari)
Kolmas:   Max Verstappen   (Red Bull Racing)
Nopein kierros
Kuljettaja:   Kevin Magnussen   (Haas)
Kierrosaika:  1.42,301 (kierroksella 58)
Singaporen Grand Prix 2019 (virallisesti Formula 1 Singapore Airlines Singapore Grand Prix 2019) oli Formula 1 -kauden 2019 15. osakilpailu, joka ajettiin 22. syyskuuta Marina Bayn katuradalla Singaporessa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 20. syyskuuta | 16:30–18:00 | 11:30–13:00 | 1. vapaat harjoitukset |  Aurinkoinen | 30–32 °C | 38–42 °C | 60–67 % |
| 20. syyskuuta | 20:30–22:00 | 15:30–17:00 | 2. vapaat harjoitukset |  Selkeä | 29 °C | 32–34 °C | 73–75 % |
| 21. syyskuuta | 18:00–19:00 | 13:00–14:00 | 3. vapaat harjoitukset |  Aurinkoinen | 31–32 °C | 37–40 °C | 57–63 % |
| 21. syyskuuta | 21:00–22:00 | 16:00–17:00 | Aika-ajot |  Selkeä | 30 °C | 34–35 °C | 61–63 % |
| 22. syyskuuta | 20:10–22:10 | 15:10–17:10 | Kilpailu |  Selkeä | 30 °C | 35–37 °C | 65–68 % |
Lähde:
Vapaat harjoitukset

Ensimmäisissä vapaissa harjoituksissa kärkitallien kuljettajista Ferrarin Charles Leclercillä ja Mercedeksen Valtteri Bottaksella esiintyi ongelmia, kun Leclercin vaihdelaatikko hajosi radan viimeisellä sektorilla ja aiheutti paljon korjaustöitä, ja Bottas puolestaan aiheutti radalle punaiset liput ajauduttuaan seinään. Bottaksen tallikaveri Lewis Hamilton puolestaan melkein kolaroi McLarenin Carlos Sainzin kanssa, sekä esteli Sainzia ajamasta nopeinta aikakierrostaan. Alfa Romeo Racingin varikkopilttuussa esiintyi teho- ja sähköongelmia, jotka muuttivat tallin testisuunnitelmia harjoituksissa. Harjoitusten nopein oli Red Bullin Max Verstappen.
Toisissa vapaissa harjoituksissa Red Bullin Alexander Albon menetti etusiipensä osuttuaan kymmenennen mutkan korokkeisiin. Ferrarin nopeimpien aikakierrosten ajamista hankaloittivat radalla esiintynyt ruuhka. Racing Pointin Sergio Pérez kutsuttiin tuomariston puheille harjoitusten jälkeen, koska hän ei ollut jättänyt radalla riittävästi tilaa Haasin Kevin Magnussenille ja aiheuttanut tämän ajautumisen lähelle ratavallia, mutta Pérez sai tilanteesta vain varoituksen. Hamilton oli harjoitusten nopein.
Kolmansissa vapaissa harjoituksissa Toro Rosson Daniil Kvjatin moottori hajosi öljyvuodon seurauksena, mutta hän ei saanut lähtöruuturangaistusta. Pérez sen sijaan aiheutti punaiset liput radalle, kun hän osui seinään ja rikkoi samalla takarenkaan sekä vaihdelaatikon, jonka vaihtamisesta hän sai lähtöruuturangaistuksen kilpailuun. Leclerc oli harjoitusten nopein.
Aika-ajot

Aika-ajojen ensimmäisessä osiossa Kvjat, Lance Stroll ja Romain Grosjean eivät pystyneet parantamaan riittävästi aikojaan, minkä seurauksena he putosivat heti jatkosta yhdessä Williamsin kuljettajien Robert Kubican ja George Russellin kanssa. Toisessa osiossa Kimi Räikkönen teki ajovirheen ensimmäisen aikakierroksensa aikana eikä päässyt jatkoon häviten samalla tallikaverilleen Antonio Giovinazzille. Kolmannessa osiossa Red Bullin vauhti ei riittänyt haastamaan Ferraria ja Mercedestä, jolloin Verstappen oli neljäs ja Albon kuudes. Ferrarin pohja- ja etusiipipäivitykset toimivat aika-ajoissa, jolloin Leclerc pystyi ajamaan paalupaikalle.
Aika-ajojen jälkeen osalla kuljettajista esiintyi kaksijakoisia tuntemuksia suorituksistaan. McLarenin Lando Norris kuvaili kolmannen osion suorituskykynsä puutteen johtuneen kokemattomuutta enemmän väärien vaihteiden käytöstä sekä renkaiden lämpötiloista. Renault’n Nico Hülkenberg olisi halunnut lähteä kilpailuun paremmalla rengastaktiikalla jäämällä toiseen osioon. Tallikaveri Daniel Ricciardon aika-ajosuoritus hylättiin tuomariston toimesta, koska auton energiaa kierrättävän MGU-K -yksikön tehorajoitin oli sääntöjenvastainen.